cyanic-selkie/wikianc huggingface dataset:
John Pelling
Pelling vant en olympisk sølvmedalje i fekting under OL 1960 i Roma. Han var med på det britiske laget som kom på andreplass i lagkonkurransen i kårde bak Italia. De andre på laget var Allan Jay, Michael Howard, Bill Hoskyns, Raymond Harrison og Michael Alexander.
Fastlandssperringen
Bakgrunn
Storbritannia ble hardt rammet av blokaden, og var på randen av økonomisk sammenbrudd i 1811–1812. Samtidig var det stor etterspørsel i det kontinentale Europa etter varer som sukker, kakao og tobakk, som kun britene leverte, og de franske myndighetene var nødt til å overse en del av smuglingen, så noe import fant sted.
Storbritannias svar på blokaden var dels å forsøke å unngå den gjennom å handle med nøytrale land, dels ved å straffe de land som sluttet seg til blokaden. Danmark-Norge ble tvunget til å slutte seg til fastlandssperringen i 1807, etter å ha mistet det meste av krigsflåten i Slaget om København og Norge ble sterkt rammet, med sterkt redusert kornimport og hungersnød som resultat. Det kjente diktet Terje Vigen av Henrik Ibsen beskriver nettopp forholdene rundt den britiske «motblokaden».
Egil Stemkens
Egil Stemkens (født 2. august 1968 i Oslo) er en norsk musiker og bassist (el-bass og kontrabass). Han er mest kjent som bassist for Amund Maarud, den 20. mai 2016 ble han annonsert som ny bassist i bandet Hellbillies etter at Arne Henry Sandum pensjonerte seg i mars 2016 etter 26 år. Han spiller også i The Yum Yums og Jazzbanditt. Han har også spilt i Radionettes, Tolv Volt, Oslo String Swing Artillerie og Popgun
Tobias Forge
Tobias Forge (født 3. mars 1981) er en svensk sanger, musiker og tekstforfatter. Han er leder, tekstforfatter og vokalist i det svenske bandet Ghost. Hans identitet som frontman i Ghost var skjult fram til 2017 da et søksmål fra hans tidligere bandmedlemmer avslørte identiteten. Tidligere har han vært medlem i bandene Repugnant og Crashdïet, under aliaset Mary Goore.
I 2019 fikk Forge prisen «Platinagitarren», som deles ut av Svenska Tonsättares Internationella Musikbyrå (STIM), for sin eksepsjonelle suksess som musikkskaper. Juryen begrunnet tildelingen som følger: "«Kärt barn har många namn, så också 2019 års vinnare av Platinagitarren. Tobias Forge har under sin karriär antagit många musikaliska skepnader, inte minst genom bandet Ghost som nått exceptionella framgångar både i Sverige och internationellt. Med en fot stående stadigt på metalgolvet är Forge en tonsättare som tänjer på genregränserna, bland annat i samarbete med duon Salem al Fakir och tidigare Platinavinnaren Vincent Pontare. Med lika delar vision och hantverk skapar han musikmagi.»"Loudwire erklærte i 2019 Forge som tiårets metallartist
Tidlig musikkarriere
Forges musikerkarriere begynte da han som tenåring startet blackmetal-prosjektet «Absurdum» i 1994; året etter endret han navnet på prosjektet til «Superior». Forge spilte gitar i bandet, under aliaset «Don Juan Leviathan». Superior spilte kun inn tre demo-sanger før de avsluttet prosjektet i 1997. I en kort periode i 1994 var Forge også en del av bandet Malign.
I 1998 ble Forge frontfigur i det svenske death metal-bandet Repugnant, under aliaset Gary Moore. Hans framtidige Ghost-kollega Gustav Lindström spilte også i Repugnant,. Repugnant spilte inn et studioalbum, som ble utgitt to år etter bandet ga seg i 2004. I perioden 2000–2002 var Forge også gitarist i glammetal bandet Crashdïet, igjen under aliaset Mary Goore. En tid spilte også gitar i punkrock bandet Onkel Kånkel.
Fra 2002 til 2008 var han gitarist, og for første gang vokalist, for det svenske poprock bandet Subdivision. Det var i dette bandet de to framtidige bandmedlemmene i Ghost, Martin Persner og Gustaf Lindström spilte. Sammen med Persner og et annet framtidig bandmedlem i Ghost, spilte han i bandet Magna Carta Cartel fra 2006 til 2010. Forge spilte gitar og bass, før bandet gikk inn i en pause da de startet å fokusere på Ghost. Persner ville starte opp bandet igjen i 2016 etter å ha forlatt Ghost.
Ghost
I 2006 startet Tobias Forge prosjektet som senere skulle bli til bandet Ghost. Under liveopptredener var Forge frontfigur og vokalist under aliaset «Papa Emeritus». Han kledde seg også ut med paveregalier og ansiktsmaling. I studio sto Forge for alle instrumenter bortsett fra trommer og samtlige vokalspor, på Ghosts første album Opus Eponymous. Han har senere utviklet en rekke andre aliaser basert på Papa Emeritus, som han har brukt i forbindelse med Ghost-opptredener siden 2010. Per 2022 har Forge opptrådt som Papa Emeritus, Papa Emeritus II, Papa Emeritus III, Cardinal Copia, Papa Emeritus IV og Papa Nihil.
Annet arbeid
Han brukte også aliaset «Cardinal Copia» under en gjesteopptreden med det tyske bandet Emigrate, på sangen «I'm not Afraid» som er hentet fra deres album A Million Degrees. Den 22. januar 2021 fremførte «Papa Emeritus IV» og bandet the Hellacopters en cover-versjon av sangen «Sympathy for the Devil» i det svenske tv-programmet På Spåret.
Forge hadde også en gjesteopptreden som skuespiller i Netflix-serien Clark i 2022.
Privatliv
Forge er gift med Boel Maria Elizabeth Forge, og er far til tvillingene Morris og Minou. Hans datter synger i sangen «Ashes» på Ghosts album Prequelle.
Han hadde et nært forhold til sin bror Sebastian, som tidlig introduserte filmer og musikk som Siouxsie and the Banshees, Kim Wilde, Rainbow, Kiss og Mötley Crüe for Tobias Forge. Broren døde av en hjertesykdom 12. mars 2010, samme dag som Ghost publiserte sine første sanger på Myspace.
USS «Barry»
USS «Barry» har vært navnet på flere skip i den amerikanske marinen:
Tobias Forge
Privatliv
Som tenåring var han interessert i satanisme, og har uttalt at det var dels stemoren hans, og dels en streng og svært religiøs lærer, som drev ham inn på det sporet.
Botnfjorden (Alstahaug)
Botnfjorden er en fjordarm av Leirfjorden i Alstahaug kommune i Nordland. Fjorden er 7,5 km lang, og går fra innløpet sør for Helgelandsbrua mot sørvest inn i øya Alsta øst for Sandnessjøen.
Den innerste delen av Botnfjorden, ved garden Botn, er ei langgrunn vik med lang fjære. Lenger ut er Botnfjorden svært dyp, opptil 340 meter. Dette dypeste området er på sjøkartet markert som dumpefelt for ammunisjon. Botnfjorden er et værhardt område ved østlig vind, med kraftige fallvinder fra Sju søstre.
USS «Barry» (DDG-52)
USS «Barry» (DDG-52) er en Arleigh Burke-klasse destroyer med hjemmehavn i Norfolk i Virginia. Skipet, som er oppkalt etter kommandør John Barry, tilhører Atlanterhavsflåten i den amerikanske marinen.
Ajer
Ajer er en bydel og Grunnkretser i Hamar kommune nord på Hamar, med boligbebyggelse og i nord er det jordbruksarealet men med stadig store bolig utbyggelse på "Vold jordet" som grensen til "Stavsbergfelte" i Ringsaker.
Hamar katedralskole ligger helt vest på Ajer.
Innebandyklubb Ajer IBK stiftet 1991 kommer opprinnelig fra Ajer og spiller til daglig i Hedmarkhallen etter flere år som bruker av Ajerhallen. Sistnevnte hall var i en så dårlig forfatning med hensyn til blant annet dusjanlegget at laget ble tvunget til å skifte hall under kamper. Ajer IBK har også sin egen supporterklubb med navn Ajerbanden, etter byens fotballstorebror Briskebybanden.
Argulus catostomi
Argulus catostomi er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1837. I USA lever den i elvene i Midtvesten og øst til Vermont og Maryland.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Europavei 019
Europavei 019 går mellom Petropavlovsk og Zapadnoe i Kasakhstan. Veiens lengde er rundt 290 km.
Veien er identisk med den nordlige delstrekningen av asiatisk hovedvei 62.
Roing under Sommer-OL 2008 – Åtter kvinner
Toer uten stymann – menn under Sommer-OL 2008 fant sted fra 11. til 17. august 2008 på Shunyi Olympic Rowing-Canoeing Park i Beijing.
Sykepleierhøyskolen i Lørenskog
Sykepleierhøyskolen i Lørenskog var en høgskole for sykepleierutdanning, etablert i Oslo i 1895 under navnet Norges Røde Kors' sykepleieskole. Skolen ble i 1994 fusjonert inn i Høgskolen i Akershus.
Skolen var den første ikke-religiøse utdannelse av sykepleiere i Norge, og ble opprettet 30 år etter at Norges Røde Kors ble stiftet i 1865.
Skolen fikk navnet Røde Kors Sykepleieskole i Oslo og Akershus i 1960, i forbindelse med flytting fra Oslo til Lørenskog. I løpet av 1970-årene ble eierskapet overført fra Røde Kors til Akershus fylkeskommune. Skolen het fra 1981 Røde Kors Sykepleierhøyskole, og fra 1986 Sykepleierhøyskolen i Lørenskog. Da de øvrige sykepleierskolene i 1986 ble oppgradert til høgskole, var det etter at denne skolen og Sykepleierskolen i Molde hadde drevet forsøksdrift som høyskoler siden 1973.
Skolen ble slått sammen med jordmor- og helsesøsterutdanninger fra Statens utdanningssenter for Helsepersonell på Bygdøy i 1992, og de to skolene ble samlokalisert på Lørenskog i 1993.
Argulus chesapeakensis
Argulus chesapeakensis er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet først i 1971. I USA lever den på østkysten fra Maryland og sør til Nord-Carolina.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er noen mm lange. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
Sarraounia – Krigerdronningen
Sarraounia – Krigerdronningen, (originaltittel: Sarraounia) er en afrikansk historisk film fra 1986 regissert av Med Hondo, og basert på en roman av den nigerianske forfatteren Abdoulaye Mamani som også bidro til dreieboken.
Handling
Filmen er basert på virkelige hendelser og handler om dronning Sarraounia som i 1889 ledet Azna-folket i strid mot de franske kolonimaktene under slaget i Lougou.
East Africa Cup
East Africa Cup er en årlig fotballturnering som blir arrangert i uke 25 i Moshi i Kilimanjaro i Tanzania. Hvert år deltar omtrent 52 lag med gutter og jenter under 16 år. Deltakerne kommer fra Kenya, Uganda, Rwanda og Tanzania.
I 2010 ble turneringen nominert til prisen «Årets sportsarrangement for fred 2010» av organisasjonen Peace and Sport. East Africa Cup har et mål om å nå ut til hele befolkningen, inkludert ungdom med funksjonshemminger. Turneringen arrageres av Norsk Folkehjelp, KRIK Norge, CHRISC (det regionale KRIK-nettverket) og Mathare sportsklubb for ungdom. Cupen er inspirert av fotballturneringen Norway Cup, som årlig arrangeres på Ekebergsletta i Oslo.
Alopen
Alopen (kinesisk: 阿羅本, pinyin: Āluóběn) eller Alopen Abraham, Olopen, Olopan eller Olopuen (levde på 600-tallet, født i Syria, den gang persisk, død i Kina) var en syrisk biskop og sannsynligvis den første kristne misjonær i Kina. Han virket i Tang-dynastiets Kina og brakte den assyriske kristendom til Øst-Asia. Navnet er kanskje en kinesisk form av det gammelsyriske ordet for «munk» (rabban).
Alopen medbrakte kristne hellige bøker – muligens deriblant Bibelen – og fromme billeder. Han ble velvillig tatt imot, faktisk var hans komme sett frem til i forkant, for keiseren hadde sendt sin statsminister for å eskortere ham fra rikets vestlige utposter og til hovedstaden.
Nesten umiddelbart ble han bedt om å oversette de nestorianske sutraer til kinesisk, og fikk kinesiske lærde til å hjelpe seg. Det er grunn til å anta at de medbragte skrifter ikke var skrevet på syrisk, men på persisk eller sogdisk. I 638 var den første oversettelsen klar: Sutraen om Jesus Messias, med elementer fra relevante deler av Bibelen. Den gjorde det klart at det var intet i det kristne budskap som kunne true de kinesiske tradisjoner. Keiser Taizong var fornøyd, og gav tillatelse til at den nye lære kunne forkynnes i hele riket. Det er sannsynlig at det allerede var en del utenlandske assyriske handelsmenn i Chang'an, som i tillegg til å være Tang-dynastiets hovedstad var en storby med to millioner innbyggere, og et handelssenter som den første og største byen i den kinesiske østenden av den såkalte silkeveien. Det kan også virke sannsynlig at det var små assyriske grupper i andre større byer, som f.eks. i Kaifeng.
Ved et edikt erklærte keiseren samme år at den kristne lære skulle være en av rikets tolererte religioner, og Alopen fikk forkynnelsestillatelse.
Dette utløste stor assyrisk misjonsaktivitet, og det ble opprettet klostre i landets viktigste byer. Den neste keiser, Gaozong (650-683), gav Alopen tittelen Den store åndelige herre og beskytter av riket. Innskriften på Xi'anstelen, som ble satt opp over hundre år etter i Chang'an (781), hevder at «troen er utbredt i alle ti provinser ... og det er klostre i hundre byer». Kildene viser at assyrerne la vekt på å formulere det kristne budskap i konfucianismens filosofiske språkstil. Ved sine overlegne kunnskaper i medisin og kirurgi ble assyrerne satt høyt i samfunnet, men ettersom deres lederskap var gjennomgående ikke-kinesisk og mange av deres medlemmer utenlandske handelsfolk, ble de kategorisert sammen med buddhismen og zoroastrianismen som en «utenlandsk religion». Senere (ca. 683–744) fulgte det en tid da de kristne ble diskriminert eller undertrykt.
Selv om det er overveiende sannsynlig at Alopen var den første kristne misjonær i Kina, må det nevnes at den assyriske biskop Ebedjesus refererer at erkebiskop Ahha av Selevkia skal ha opprettet et metropolitansete i Kina allerede i 411.
Junior-VM på skøyter 1974
Junior-VM på skøyter 1974, det 1. offisielle juniorverdensmesterskapet i ISU-regi, ble arrangert på Pista Fiames i Cortina d'Ampezzo i Italia den 18. og 19. januar 1974.
Geir Arild Tønnessen
Geir Arild Tønnessen (født 7. januar 1959) er en norsk politiker for partiet Venstre, varaordfører i Skien i perioden 2007 til 2011 og perioden 2011 til 2015.
Eva Joly
Joly var medlem av Europaparlamentet fra 2009 til midten av 2019 for Europe écologie–Les verts, tidligere valgforbundet Europe Écologie, søsterpartiet til Miljøpartiet De Grønne. Hun var i perioden innvalgt fra den franske regionen Île-de-France. I 2012 var hun kandidat til presidentvalget i Frankrike, også da for partiet Europe écologie–Les verts.
Bakgrunn
Joly dro til Paris da hun var 18 år for å jobbe som au pair hos en fransk familie. Hun giftet seg senere med sønnen i familien, legen Pascal Joly (død i 2001).
Hun har utdannelse fra reallinjen ved Foss Gymnas, sekretærlinjen ved Oslo handelsgymnasium, fransk mellomfag fra Universitetet i Oslo og juridiske eksamener fra Université Panthéon-Assas. Joly gikk på kveldsskole og studerte jus mens hun jobbet som sekretær.
Karriere
Etter avlagt eksamen i jus ble hun ansvarlig for juridisk avdeling ved et psykiatrisk sykehus i Frankrike. Deretter jobbet hun som statsadvokat i Orléans og Évry. Etter dette fortsatte hun i det franske finansdepartementet som nestleder ved «Avdeling for hjelp til store bedrifter i vanskeligheter», for så å bli forhørsdommer i Økokrimavdelingen i byretten i Paris. I august 2005 avsluttet hun sitt arbeid som spesialråd i Justis- og politidepartementet i Norge. Hun er nå ansatt i Norad med særlig fokus på korrupsjon i fattige land.
Elf-saken
Joly ble offentlig kjent da hun som forhørsdommer hos statsadvokaten i Paris arbeidet med den såkalte Elf-saken. Som følge av sin rolle i denne saken opplevde Joly både drapstrusler, sjikane, overvåking og bakvaskelser, og måtte leve under streng beskyttelse.
Elf-saken var 1990-årenes mest omfattende korrupsjonsskandale, og hadde sitt utspring i Frankrikes ledende oljeselskap, Elf Aquitaine. Saken ble tatt opp til behandling i det franske rettsvesenet våren 2003 etter å ha vært etterforsket siden 1994. Joly sørget for at Frankrikes tidligere utenriksminister Roland Dumas måtte stille i retten tiltalt for delaktighet i underslag. Nærmere 100 personer var siktet i saken hvor Elf Aquitaine viste seg å ha brukt 25 milliarder franske franc på smøring av politikere verden over. 256 millioner av disse skal ha gått til det daværende tyske regjeringspartiet CDU i 1991, med president François Mitterrands samtykke.
Roland Dumas ble idømt 6 måneders fengselsstraff, men denne ble senere satt til side.
Antikorrupsjons- og hvitvaskingsprosjektet
I 2002 ble Joly bedt av justisminister Odd Einar Dørum om å tiltre en 3-årig stilling som spesialråd i korrupsjons- og hvitvaskingsprosjektet. Antikorrupsjons- og hvitvaskingsprosjektet var et samarbeidsprosjekt mellom Justis- og politidepartementet og Utenriksdepartementet for bekjempelse av korrupsjon og hvitvasking. Prosjektet arbeidet med spørsmål knyttet til økonomisk kriminalitet og organisert kriminalitet, og fokuserte på sterkere internasjonalt samarbeid. Prosjektet samarbeidet også med sentrale aktører i justissektoren og i kontroll- og tilsynsapparatet. Samarbeidet med påtalemyndigheten og Finansdepartementet med underliggende etater var grunnleggende viktig, i tillegg til videreutvikling av kontakt med privat sektor. Prosjektet ble avsluttet i september 2005.
Forfatterskap
Joly har skrevet flere bøker. Hennes første bok, Notre affaire à tous, ble utgitt i 2000. I 2001 kom hennes andre bok, selvbiografien Korrupsjonsjeger. I Er det en slik verden vi vil ha? (2003), omtaler hun saker hun har etterforsket i Frankrike deriblant Elf-saken. Hun forteller her om sin kamp mot korrupsjon og økonomisk kriminalitet, og om hva hun er blitt utsatt for av dødstrusler, overvåking og bakvaskelser. I tillegg fremmer hun en rekke forslag til rettsreformer, både nasjonale og internasjonale for å komme dette enorme samfunnsproblemet til livs. Boken ble forsøkt stanset i Frankrike. I boken Plan for en bedre verden (2004) skildrer Joly, sammen med blant andre Jens Stoltenberg og Rosemarie Köhn, sitt forhold til bistandsarbeid, globalisering og bekjempelse av fattigdom, og forteller om arbeidet mot korrupsjon, både i fattige og rike land.
Film
Claude Chabrol laget i 2006 filmen  L'Ivresse du pouvoir (no. Maktens komedie) inspirert av Jolys kamp mot korrupsjon og økonomisk kriminalitet (Elf-saken). Joly selv har uttalt seg kritisk om filmen («Claude Chabrol a rétréci l'affaire Elf», Le Monde 17, mars 2006).
Mariekjeks
Mariekjeks er en rund kjeks med lys, gyllenbrun overflate. Kjeksens navn er som regel preget inn på oversiden og kantene er dekorert med en bord. Den består av hvetemel, sukker og vegetabilsk olje og har smak av vanilje. Den er populær i mange land, selv om den ikke lenger er like vanlig som før. Den har en nøytral smak og serveres ofte til barn, og kan spises med ulike pålegg eller dyppes i te, kaffe eller varm sjokolade.
Marie er betegnelsen på denne type kjeks, uansett fabrikat, og alle kjeksprodusenter kan bruke dette navnet.
Historie
Kjeksen er oppkalt etter storhertuginne Maria Alexandrovna, som var datter av den russiske tsar Alexander II og gift med hertug Alfred, nest eldste sønn av Englands dronning Victoria. Hun var så populær at London-bakeriet Peek Frean bestemte seg for å lage en ny kjeks for å feire at hun giftet seg inn i den britiske kongefamilien i 1874. Den kongelige forbindelsen forklarer mariekjeksens dekorative mønster på oversiden. Kjeksen ble en stor suksess og kort tid etter ble den produsert i flere andre land. I Spania ble mariekjeks (eller María, som den heter der) en del av landets kultur og et symbol for den økonomiske oppgangen etter den spanske borgerkrigen, da bakeriene masseproduserte kjeksen pga. overskudd og lave priser på hvete. Da ble kjeksen produsert med et bilde av jomfru Maria på fremsiden, som senere ble fjernet etter protester fra den katolske kirken, og alle cafeer hadde en tallerken med mariekjeks på disken.
I Norge
Den røde og hvite emballasjen med norske mariekjeks så dagens lys i 1900. I 1938 begynte Sætre kjeksfabrikk på Vålerenga i Oslo å produsere kjeksen fra sin nye pakkemaskin for runde kjeks. I Norge markedsføres mariekjeks av bl.a. Sætre AS, under Sætre, NorgesGruppen under First Price, REMA 1000 under REMA Brands AS (før Landlord) og Coop under X-tra.
Kasapanos
Kasapanos var et antitankvåpen utviklet av den finske kapteinen Kaarlo Tuurna i 1936 som et enkelt våpen mot stridsvogner. Sprengladninger fra 1 til 4 kg TNT ble brukt for å ødelegge panserkjøretøy av varierende størrelse. Kasapanos hadde stor effekt mot sovjetiske panserkjøretøy under vinterkrigen. Kasapanos ble anbrakt eller kastet for hånd. Sprengladningen ble antent av et tennrør i skaftet. Det var samme skaft og tennrør som i de tyske stavhåndgranatene.
Kingsblood Royal
Kingsblood Royal er en amerikansk roman av Sinclair Lewis, utgitt i 1947.
Handling
Hovedpersonen Neil Kingsblood, en hvit middelklassemann, oppdager at han har afro-amerikanske aner mens han undersøker sin familiebakgrunn. Han begynner å oppfatte seg som svart, selv om han ikke ser svart ut, og blir nødt til å velge mellom å fortsette den tilværelsen han nå ser som en tom eksistens i det hvite samfunnet og det undertrykkede, svarte samfunnet. Etter å ha fortalt om sin bakgrunn til flere hvite venner, sprer nyheten seg raskt, og han må kjempe en håpløs kamp mot rasismen i samfunnet. Klimakset i romanen er når en mobb kommer for å kaste Neil ut av huset hans i den hvite forstaden, men han går til slutt seirende ut.
Bakgrunn
USA hadde fortsatt raseskille i 1947. I tråd med en-dråpe-regelen regnet man også alle som hadde noen som helst svarte aner, gjerne tilbake til tipp-tipp-oldeforeldre, som svarte. Romanen bygget dels på Walter Francis White, en afro-amerikansk borgerrettsleder som selv hadde overveiende hvit bakgrunn og så hvit ut.
Martinogale alveodens
Martinogale alveodens er det eldste beviset man har for skunker på det amerikanske kontinentet. Først beskrevet fra fragmenter av en kjeve funnet i Kansas i 1930 (Hall), senere etter et litt bedre fragment i 1938 (Dunkle).
Mer enn et halvt århundre senere dukker det opp et kranium og en underkjeve i god behold. Funnet ble gjort i et depositum ved Dove Spring formasjonen i Kern County, California. Det er datert til sen miocen, eller til cirka 9,3–9,2 millioner år siden, og bekrefter at Martinogale er en basal linje tett opp mot begynnelsen av Mephitidae i Nord-Amerika.
Soundtrack
Soundtrack eller lydspor er musikkalbum som inneholder musikk fra for eksempel en film, et videospill eller en bok. Noen kjente komponister som har laget musikk til filmer inkluderer John Williams og Hans Zimmer, og noen kjente komponister som har produsert musikk til videospill inkluderer blant andre Koji Kondo og Nobuo Uematsu.
10. etappe av Giro d’Italia 2010
Eksterne lenker
2010 Giro d'Italia, Stage 1 to Stage 11
Night Train
Night Train (kinesisk: 夜车, pinyin: Yè chē) er en film fra Folkerepublikken Kina som hadde premiere i 2007. Regi og manus var ved Diao Yi'nan 刁亦男. Filmen utspiller seg i Diaos hjemmeprovins Shaanxi og ble innspilt i og rundt Baoji.
Filmen handler om Wu Hongyan (spilt av Liu Dan), 35 år og enke, fengselsbetjent i et fengsel med spesialoppgave å utføre henrettelser av kvinnelige dødsdømte. I sin ensomhet begynner hun å ta nattoget hver weekend til en annen by og søker kjærligheten der. Den mann hun etterhvert blir sammen, Li Jun (spilt av Qi Dao), bærer på den historie at han er enkemann etter en av de fangene som er blitt henrettet i Wus fengsel.
Likvorren i Kristiansund
Likvorren i Kristiansund ligger i Vågen på øya Gomalandet (Bydel Nordøst i Kristiansund). Hit ble alle døde fraktet med ro- og seilbåt fra de andre bydelene for gravlegging på Gomalandet gravsted, som var den første kirkegården i Kristiansund. Tidligere måtte de døde fraktes til gravstedet ved Kvernes kirke på Averøy.
En vorr er et sted der en kunne legge til med båt. I dag ligger restene av stedet mellom småbåtlagets marina og brygge (tidligere Arnesens saltlager (Monge Brygga)) og Havnevesenets lager. Stedet var i mange år brukt av fergemannen (lokalt også kalt fløttmann) i Vågen som anløpssted på Gomasiden.
Heidi Fosli
Heidi Fosli (født 13. april 1961 i Sandefjord ), er en norsk billedkunstner. Fosli er kunstutdannet ved Academy of Art University i San Francisco og har en cand. mag. grad i psykologi fra Universitetet i Oslo, med fagene sosialantropologi og sosiologi.
Hun arbeider med oljemaleri og grafikk.
Fosli har hatt flere utstillinger i inn- og utland. Høsten 2014 stiller hun ut i Louvre og er samtidig representert på Verdensutstillingen i Paris.
Sjakk-OL 1970
Sjakk-OL 1970 (sjakkolympiaden) ble arrangert i Siegen i Vest-Tyskland i 1970.
Viking Fotballklubb (kvinner) i 2019
2. divisjon avd. 4
{|
Operasjonsbord
Operasjonsbord er et spesielt utformet bord som pasienten ligger på under kirurgiske inngrep, vanligvis i en operasjonssal / eller operasjonsstue i en operasjonsavdeling på et sykehus.
Understellet på et operasjonsbord er vanligvis tungt, har flere hjul beregnet for kort forflytning innen operasjonsstua, og i enkelte tifelle til postoperativ / oppvåknings-avdelingen som kan være del av intensivavdelingen. Det er vanlig at bordet kan heves og senkes for å gi gode arbeidsstillinger for kirurg, assistent og operasjonssøster. Hele bordet kan også stilles på skrå til ene siden, eller slik at hodeende eller fotende er mye lavere enn resten av bordet. Bordet er smalt slik at det er enkelt å komme til pasienten. Bordplaten er ofte leddet både i området for knær, hofter, eventuelt korsrygg og nakke. Platene som vanligvis holder lår, legger og føtter kan fjernes og erstattes med benholdere både med henblikk på gynekologiske inngrep, fødsel, hofteoperasjoner og andre inngrep. Ved noen operasjoner med pasient i sideleie kan bordet stilles slik at høyeste punkt er under korsryggen. Ved nyreoperasjoner brukes et snitt under nedre ribben baktil, og snittet går fremover og nedover i retning lysken. Med kroppen i sideleie og overkroppen rotert litt framover og hoftepartiet rotert litt bakover vil et slikt skråsnitt kunne gi god åpning og oversikt for å komme dypt inn mot store blodårer nær kroppens midtlinje.
Langs begge sider av hver enkelt plate som operasjonsbordet består av, går det en skinne som det kan festes forskjellig utstyr og stativer i. Til disse skinnene kan også noe av anestesiutstyret monteres ved behov.
Siden det er høye krav til renhold og hygiene må operasjonsbordene ha glatte flater som er lette å gjøre rene.
Avatar (film)
Avatar  (markedsført som James Cameron's Avatar) er en amerikansk science fiction- og actionfilm fra 2009, skrevet og regissert av James Cameron. Sam Worthington, Zoë Saldaña, Michelle Rodríguez, Sigourney Weaver og Stephen Lang har hovedrollene.
Handlingen finner sted i 2154 på Pandora, en fiktiv måne i stjernesystemet Alfa Centauri, der menneskene driver gruvedrift for å utvinne et verdifullt mineral. Kolonistenes ekspansjon truer tilværelsen til na'viene, de innfødte på månen, samt resten av økosystemet på Pandora. Filmtittelen viser til fjernstyrte, genetiske blandinger av na'vier og mennesker som blir utviklet av menneskene i filmen for å samhandle med de innfødte. Jake Sully (Worthington) blir med i Avatar-programmet, men blir etter hvert et integrert medlem i na'vienes klan. I et stort slag mellom de to folkegruppene må han omsider velge side.
Cameron begynte arbeidet på Avatar i 1994, da han skrev et treatment på 80 sider. Innspillingen skulle egentlig begynne etter arbeidet med Titanic, men han skrinla filmprosjektet fordi han mente at den nødvendige teknologien ikke var tilgjengelig. I 2005 begynte arbeidet på na'vienes språk, og Cameron begynte å utvikle et manus og det fiktive universet tidlig i 2006. Filmen ble utgitt for vanlig, todimensjonal projeksjon, samt i 3D. Avatar ble ansett som et gjennombrudd innen filmteknologi for sin utvikling av 3D-visning, og stereoskopisk filmproduksjon med kameraer som ble laget spesielt for filmen.
Filmen hadde verdenspremiere 10. desember 2009 i London og kinopremiere i Norge 18. desember samme år. Den fikk god kritikk, og ble en publikumssuksess med en totalomsetning på cirka 2,9 milliarder dollar i billettinntekter (til sammen for begge kinoutgivelsene). Avatar er per oktober 2016 historiens mest innbringende film (uten justering for inflasjon). Den vant tre Oscar-priser for beste visuelle effekter, beste kinematografi og beste scenografi og ble nominert i ytterligere seks kategorier, blant annet for beste regi og beste film. Den vant også elleve Saturn Awards, blant annet for beste science fiction-film. Avatar er den første filmen i en planlagt filmserie; oppfølgeren Avatar: The Way of Water ble utgitt i 2022. Filmen blir stadig analysert, blant annet for skildringen av kulturelle, politiske og religiøse samfunnsproblemer.
Bakgrunn
I 1994 skrev James Cameron et treatment på 80 sider for Avatar. Cameron ble inspirert av «alle science fiction-bøkene jeg leste som barn» og eventyrbøkene til Edgar Rice Burroughs og H. Rider Haggard. I august 1996 offentliggjorde Cameron at han skulle begynne innspillingen av Avatar etter arbeidet på Titanic. Den ville ta i bruk syntetiske eller dataanimerte skuespillere. Spesialeffektene fra Digital Domain, som Cameron har en partneravtale med, ble med i prosjektet. De planla å starte innspillingen sommeren 1997 med lansering i 1999. Cameron mente imidlertid at den nødvendige teknologien for å visualisere handlingen best mulig ikke var tilgjengelig. Han bestemte seg for å jobbe videre med dokumentarfilmer og forbedre filmteknologien.
I juni 2005 gjenopptok han arbeidet med filmen, da under navnet Project 880. Cameron skulle egentlig filmatisere mangaserien Battle Angel Alita, men valgte i stedet Avatar som sitt neste filmprosjekt. Han ble overbevist om at filmen var mulig etter at de dataanimerte figurene Gollum, King Kong og Davy Jones dukket opp i 2000-årene. Filmselskapet 20th Century Fox innvilget Cameron 10 millioner dollar til å produsere et filmklipp som kunne illustrere ideene hans; denne viste han til produsenter ved 20th Century Fox i oktober 2005. Fox viste stadig usikkerhet i filmprosjektet, blant annet på grunn av problemene som oppsto under arbeidet på Titanic. På et tidspunkt skulle Walt Disney Pictures produsere filmen, men Fox påberopte seg forkjøpsretten.
Handling
I 2154 har menneskene brukt opp jordens naturressurser. Organisasjonen Resources Development Administration (RDA) driver gruvedrift for å utvinne et verdifullt mineral, unobtanium, på Pandora, en fiktiv måne som går i bane rundt gasskjempen Polyphemus i stjernesystemet Alfa Centauri. Pandoras atmosfære er giftig for mennesker, men månen blir bebodd av na'viene, de innfødte humanoidene. De har blå hud, er tre meter høye og lever i harmoni med naturen og sin modergudinne Eywa. For å kunne utforske Pandoras biosfære har forskere utviklet fjernstyrte, genetiske blandinger av na'vier og mennesker, som de kaller «avatarer». Hver avatar er genetisk tilpasset et menneske. Dette gjør det mulig for Jake Sully (Sam Worthington), en tidligere soldat i det amerikanske marinekorpset som ble lammet fra livet og ned, å erstatte sin avdøde tvillingbror i Avatar-programmet. Lederen av programmet, Dr. Grace Augustine (Sigourney Weaver), synes imidlertid Jake er en dårlig erstatning.
Etter seremonien blir Jake og Neytiri sammen foran «Tree of Voices», et hellig tre hvor man kan høre stemmene til sine forfedre, noe som fullbyrder forholdet deres. Neste morgen blir treet ødelagt av bulldosere som rydder vei mot Hometree. Jake forsøker å stoppe bulldoserne, og Quaritch innser at Jake har byttet side. Quaritich viser lederen av gruvedriften på Pandora, Parker Selfridge (Giovanni Ribisi), en video av Jake som forteller i videodagboken sin at na'viene aldri vil forlate Hometree. Selfridge ber Quaritch gå til angrep på treet, men Grace ber han om å gi dem en siste sjanse for å få overbevist na'viene om å flytte til et annet sted. Jake tilstår til resten av Omaticaya-klanen at han ble sendt dit som en spion og at han hele tiden visste om det kommende angrepet. Na'viene tar Jake og Grace til fange og ruster seg til angrepet. De har imidlertid ikke en sjanse mot de militære styrkene, og Hometree faller i slaget. Klanhøvdingen og flere na'vier dør.
Mo'at frigjør Jake og Grace, men de blir koblet ut av avatarene sine og tatt til fange av Quaritchs styrker. Piloten Trudy Chacón (Michelle Rodríguez), som skremmes av Quaritchs nådeløshet, frigjør Jake, Grace og Norm. Under flukten blir Grace skutt. For å gjenvinne klanens tillit gjennomfører Jake en «tsaheylu» – en nevral tilknytning – med Toruk, et dragelignende rovdyr som kun et fåtall na'vier kan gjøre en «tsaheylu» med. Jake finner de gjenværende na'vi-flyktningene ved klanens helligste sted, «Tree of Souls». Han ber Mo'at om å helbrede Grace. Hun gjør et forsøk på å overføre Graces sjel fra menneskekroppen til avatarkroppen, men Grace er for svak. Rett før hun dør forteller hun ham at hun ser Ewya og at hun er virkelig.
2. serierunde i Premier League 2007/08
2. serierunde i Premier League 2007/08 begynte 14. august med Tottenham Hotspur mot Everton. Runden ble avslutta 15. august med seks kamper. Tre kamper ble utsatt på grunn av Europacup-kvalifisering.
Avatar (film)
Handling
Jake forteller folket, med hjelp av Tsu'tey, at de bør samle klanene for å gjøre et opprør mot RDA. Før slaget begynner ber Jake Ewya om hjelp. Både Tsu'tey og Trudy dør under slaget, men na'viene får hjelp av dyrene på Pandora. Neytiri tolker dette som Ewyas svar på Jakes bønn. Jake hindrer et luftangrep på «Tree of Souls», mens Quaritch flykter i en metalldrakt. Han angriper utposten hvor Jakes menneskekropp ligger, som gjør at Pandoras giftige luft kommer inn. Quaritch blir drept av Neytiri før han rekker å drepe Jakes avatarkropp. Neytiri redder også Jake før han dør av den giftige luften. Na'viene sender mesteparten av menneskene tilbake til jorden. I siste scene blir Jake overført fra menneskekroppen til avatarkroppen og blir en fullverdig na'vi.
Bernhard Dahl Karlsen
Bernhard Dahl Karlsen (født 4. oktober 1858 i Skei på Dønna, død 31. mars 1945 i Dalsrud i Lavangen) var en norsk kirkesanger, lærer og gårdbruker bosatt i Ibestad, senere Lavangen. Dahl Karlsen ble herredsstyremedlem i Ibestad i 1890, og han ble Lavangen kommunes første ordfører i 1907.
Avatar (film)
Tema
Ifølge Cameron er Avatar en reise mot selverkjennelse, sett i lys av imperialisme og biologisk mangfold. Cameron sa at han var ute etter å oppdatere stilen til Edgar Rice Burroughs i John Carter-serien og at han fikk inspirasjon fra jungelen i animasjonsfilmen Tarzan. Han har også uttalt at Avatar har fellestrekk med filmer som Jungelens evangelium, Smaragdskogen og Prinsesse Mononoke, som handler om konflikter mellom ulike kulturer og sivilisasjoner. Cameron påpekte videre likhetstrekk med dramafilmen Danser med ulver, hvor en amerikansk soldat knytter nære bånd til en kultur han opprinnelig kjempet imot. Filmtittelen er en referanse til avatarer i hinduistisk mytologi, der hinduistiske guder inkarneres i en kroppslig form. I filmen har menneskene skapt en teknologi som er i stand til å overføre et menneskes sinn inn i en annen biologisk kropp. I motsetning til avatarer på internett, er avatarene i filmen fysiske kropper som fjernstyres av mennesker.
Bernhard Dahl Karlsen
Dahl Karlsen hadde utdannelse fra Tromsø lærerskole, og ble tilsatt av Ibestad kommune i 1885 som lærer i Soløy og Rød og som kirkesanger i Lavangen kirke. Som herredsstyremedlem var han en av initiativtakerne til at sognet Lavangen skulle bli skilt ut fra Ibestad som et eget herred. Han satt som ordfører i det nyetablerte herredet fra den 1. januar 1907 til den 31. desember 1913, og fortsatte som herredsstyremedlem frem til 1928.
Avatar (film)
Design
I januar til april 2006 arbeidet Cameron på manuset og utviklet en kultur for na'viene i filmen. Na'vienes språk ble skapt av Paul Frommer, en språkforsker hos University of Southern California. Språket består av cirka tusen ord, mens Cameron la til rundt 30 selv. Språkets fonemer består blant annet av ejektive konsonanter (som for eksempel «kʼ» i «skʼawng», det na'viske ordet for «idiot»). Cameron har sagt at språket delvis ble basert på maorisk, språket til den innfødte befolkningen på New Zealand. Utseendet til na'viene var basert på en drøm Camerons mor hadde om en høy, blå kvinne. Cameron jobbet med en rekke designere for å forme utseendet til na'viene med malerier og fysiske skulpturer da dataanimasjon ikke alltid var tilstrekkelig.
Bernhard Dahl Karlsen
I 1928 ble Bernhard Dahl Karlsen tildelt Kongens fortjenstmedalje for sin yrkes- og politikerinnsats.
Avatar (film)
Design
Filmen hadde to forskjellige scenografer og to adskilte dekoravdelinger; én arbeidet med Pandoras flora og fauna og én utformet de menneskelige sidene ved filmen. Cameron ville at de fiktive dyrene i filmen skulle være «skikkelig glatte og aerodynamiske, (...) som en racerbil med fartsstriper». Designerne Neville Page, Wayne Barlowe og Yuri Bartoli bearbeidet Camerons ideer om Pandoras fauna til illustrasjoner som tjente tre formål: å fremstå uttrykksfulle, å fungere med animasjonsteknologi og å virke realistiske. Noen av dyrene ble designet med pustehull i luftrøret, på samme måte som biler har inntak. Disse gjorde det mulig for dyrene å bevege seg fortere ved å puste inn mer luft om gangen.
Euroleague
Euroleague er en basketballiga som består av 18 av de beste klubbene i Europa.
Avatar (film)
Design
Pandoras flora er av den tropiske typen, og mesteparten av månens dyr og planter har bioluminescerende egenskaper. Jodie S. Holt, professor i plantefysiologi ved University of California, Riverside, arbeidet med Pandoras flora og har sagt at plantene i filmen kan kommunisere med hverandre ved signaltransduksjon. Pandoras flora er større enn jordens på grunn av en tykkere atmosfære, svakere tyngdekraft og sterkere magnetisme. Helicoradian-plantene i Avatar, som Jake utforsker før han blir angrepet av en «thanator», ble basert på flerbørstemarken Spirobranchus giganteus i måten de trekker seg tilbake om de blir forstyrret.
Euroleague
Euroleague ble startet av ULEB for sesongen 2000-01 og var det første året en direkte konkurrent til FIBAs Suproleague. Allerede året etter gikk Suproleague inn og Euroleague ble anerkjent som toppligaen.
Serien blir spilt som innledende gruppespill med 30 serierunder. De åtte avanserer til kvartfinale der lagene møtes i best av 5. Vinneren av kvartfinale møtes til Final four. Der spilles semifinaler og finale over én kamp forhåndsbestemt arena.
Avatar (film)
Design
For de svevende «Hallelujah-fjellene» ble designerne inspirert av ulike fjelltyper, blant annet karstformasjonene i Kina. De lot seg også inspirere av fjellkjeden Huang Shan og landskapet i de kinesiske byene Guilin og Zhangjiajie. Gruvedriftskolonien på Pandora ble inspirert av oljeplattformen «Noble Clyde Boudreaux» i Mexicogolfen. De brukte bilder, målinger og videofilmer til å skape en realistisk kopi med dataanimasjon i etterarbeidsfasen.
Innspilling
Innspillingen av Avatar begynte i april 2007 i Los Angeles og i Wellington i New Zealand. Scenene uten dataanimasjon ble spilt inn med en modifisert versjon av det proprietære kamerasystemet Fusion Camera System, som ble utviklet av Cameron og Vince Pace. 3D-innspillingen av filmen ble gjort med en bildefrekvens på 24 bilderuter per sekund. Ifølge Cameron består filmen av 60 % dataanimerte elementer og 40 % realfilm, i tillegg til bruken av miniatyrer. Innspillingen med motion capture varte i 31 dager og ble gjort på en Hughes Aircraft-scene i Los Angeles. Innspillingen av scenene uten dataanimasjon begynte i oktober 2007 i Stone Street Studios i Wellington. I forkant av innspillingen fikk skuespillerne trening i aktiviteter tilpasset rollefiguren, blant annet bueskyting, ridning og bruk av skytevåpen. De måtte også trenes opp i språket, og Sigourney Weaver og scenografene møtte Jodie S. Holt for å lære seg metoder brukt av botanikere til å studere og ta prøver av planter.
For motion capture-innspillingen brukte Cameron et virtuelt kamerasystem, som gjorde det mulig for regissøren å se skuespillernes na'vi-figurer i sitt virtuelle miljø samtidig som scenen ble spilt inn. Cameron kunne da regissere scenen på samme måte som i en vanlig realfilm. Eldre filmteknikker tillot ikke å se det virtuelle miljøet før etter motion capture-innspillingen. Noen av scenene i filmen har både mennesker og na'vier i samme filmbilde, og for disse scenene brukte de et kamera som het «simulcam», en blanding av Fusion Camera System og det virtuelle kamerasystemet. Delen av filmbildet som er uten dataanimasjon ble tatt opp av simulcamet, mens den animerte delen ble tatt opp av det virtuelle kamerasystemet eller designet fra bunnen av. De animerte bildene legges oppå de ikke-animerte bildene (utvidet virkelighet). Det fullstendige filmbildet vises på en monitor som gjør det mulig for regissøren å fortelle skuespillerne hvordan de skal bevege seg i forhold til hverandre.
Visuelle effekter
Avatar ble sett på som en banebrytende film rent teknisk. Det ble lagd et nytt system for å lyssette store arealer som blant annet Pandoras jungel og en motion capture-scene som var mye større enn de brukt i eldre filmer. Filmen introduserte også en ny form for motion capture-teknologi, som lettere kunne registrere skuespillernes ansiktsuttrykk. Hver skuespiller fikk en skyggelue koblet til et kamera på et stativ. Kameraet fanget ansiktsuttrykk direkte på det virtuelle kamerasystemet, og de ble lagret til effektarbeidet etter innspillingen. For å gjøre animasjonsscenene så detaljerte som mulig ble hver scene spilt inn med flere kameraer for å gi figurene flere vinkler. En av de mer utfordrende scenene var når Neytiri reddet Jakes menneskekropp; der ble det lagt fokus på skyggene og det reflekterte lyset imellom dem.
Filmeffektselskapet Weta Digital i Wellington i New Zealand stod for de fleste av effektene i filmen. Microsoft tilbød nye lagringsmuligheter som ble lagd spesielt for filmen, ettersom hver bilderute tok stor plass. Dette gjorde det mulig å gjøre alt av materiale tilgjengelig for alle involverte, selv om de arbeidet langt unna hverandre. Weta Digital fikk hjelp av andre effektselskaper til å bli ferdig i tide, blant annet Industrial Light & Magic (ILM). ILM arbeidet med kampscenene og kjøretøyene og fant opp en ny måte å lage dataanimerte eksplosjoner på. Joe Letteri hadde hovedansvaret for effektene i filmen og vant Oscar for beste visuelle effekter for arbeidet.
Musikk
James Horner komponerte lydsporet til filmen, og hadde tidligere arbeidet med Cameron på Aliens og Titanic. Horner spilte inn deler av filmmusikken med et lite kor som sang på na'visk i mars 2008. Han arbeidet med etnomusikologen Wanda Bryant for å skape en musikkultur for na'viene i filmen. Han komponerte musikken som to ulike lydspor slått sammen til ett. Han komponerte først ett lydspor som reflekterte na'vienes lydverden og slo den sammen med et adskilt, «konvensjonelt» lydspor. Den britiske sangartisten Leona Lewis ble valgt til å synge temalåten i filmen, «I See You (Theme from Avatar)». Den ble komponert av Horner, skrevet av Horner og Kuk Harrell og produsert av Simon Franglen. Jake Nava regisserte en musikkvideo til sangen som ble utgitt på nettsamfunnet MySpace 15. desember 2009.
Musikkalbumet Avatar: Music from the Motion Picture ble utgitt 15. desember 2009 av Atlantic Records, og i 2010 kom det en utvidet versjon av platen med seks ekstra spor (spor 15 til 20 på listen under). Horner fikk god kritikk for arbeidet, og filmnettstedet Montages roste «Horners unike evne til å finne den umiddelbare, emosjonelle kjernen i hver eneste scene; hans unike evne til å fange essensen i miljøer, karakterer og univers. Ja, rett og slett filmens hjerte. Om det er de sansestimulerende scenene i skogen eller det er den biospirituelle bondingen som binder alle vesener på planeten sammen.» Følgende er lydsporet til musikkalbumet Avatar: Music from the Motion Picture Deluxe Edition. Alle låtene er komponert av Horner.
Utgivelse
Avatar fikk dårlig omtale for filmtraileren som ble sluppet på internett sommeren 2009. Ifølge filmnettstedet Montages «[reagerte] hele verden i en nærmest unison skuffelse over et univers som så ubehagelig artifisielt ut og karakterer som mest av alt minnet om figurer i et dataspill». Flere filmkritikere og grupper av tilhengere spådde at filmen ville bli en økonomisk skuffelse. Filmselskapet 20th Century Fox hadde premiere på Alvin og gjengen 2 samtidig med Avatar om sistnevnte skulle bli en fiasko. Noen analytikere trodde imidlertid filmen ville bli en kassasuksess på grunn av 3D-effektene.
Filmen hadde verdenspremiere i London 10. desember 2009 og kinopremiere i Norge og USA 18. desember. Filmen ble utgitt for vanlig, todimensjonal projeksjon, samt i 3D. Sør-Korea viste den også i 4D. Filmen fikk aldersgrensen PG-13 i USA, som vil si at noe innhold kan være uegnet for barn under 13. Den fikk 12 års-aldersgrense i Storbritannia av British Board of Film Classification, og 11 års-aldersgrense i Norge av Medietilsynet med følgende begrunnelse: «Kraftige effekter og voldsomme scener gjør at denne filmen antas å virke skremmende på 7-åringer, filmen får derfor 11- årsgrense.»
James Cameron, Jon Landau, Zoë Saldaña, Stephen Lang og Sigourney Weaver stilte opp til et panel under San Diego Comic-Con i juni 2009 for å promotere filmen, og 25 minutter av den ble vist for publikum. Avatars markedsførere samarbeidet med blant andre The Coca-Cola Company og McDonald’s for å reklamere for filmen. Filmen ble markedsført med to taglines: «Gå inn i verden» (Enter the World) og «Dra tilbake til Pandora» (Return to Pandora).
Avatar ble en kassasuksess og tjente 2, 788 milliarder dollar (til sammen for begge kinoutgivelsene) på verdensbasis i billettinntekter. Den ble den femte filmen i historien som har spilt inn over én milliard dollar i billettinntekter, og i januar 2010 den første som har spilt inn over to milliarder. Avatar slo Titanics rekord som historiens mest innbringende film (uten justering for inflasjon). Justert for inflasjon er fremdeles Tatt av vinden fra 1939 den som har innbragt mest, mens Avatar ligger på andreplass. Den slo kinorekorder i flere land og var den mest besøkte filmen i 2010 i Norge.
Anmeldelser
Filmen fikk god kritikk. Den amerikanske nettsiden Rotten Tomatoes anslo at 83 % av totalt 293 anmeldelser var positive. Ifølge siden er kritikernes konsensus at «den er kanskje mer imponerende på et teknisk nivå enn som et stykke historiefortelling, men Avatar bekrefter James Camerons enestående evne for fantasifull, absorberende filmproduksjon.» Roger Ebert fra Chicago Sun-Times ga filmen fire av fire stjerner og skrev at, i likhet med filmer som Star Wars og Ringenes herre: Ringens brorskap, «tilbyr [filmen] en ny generasjon med spesialeffekter». Han mente også at «det ikke bare er sensasjonell underholdning, selv om det er det også. Det er et teknisk gjennombrudd.» Kenneth Turan fra Los Angeles Times roste filmens «visuelle prestasjoner», men mente at i likhet med Camerons forrige film Titanic, har Avatar «kjedelig dialog og enkle rollefigurer». Turan skrev også at filmen «kommer til å få publikum til å se det fulle potensialet [i 3D-film]».